Lolland-Falsters Stifts-Tidende, 1845-02-15
Angaaende Forliset af Galeasen "Louise Emilie paa Reisen fra Jsland hertil, hedder det i Haand. Tid.", har Rhederiet hersteds havt den Godhed at meddele Red. en Beretning fra Føreren, Capt. P.H. Rømer, hvoraf vi, da den maa have almindelig Jnteresse som et Beviis paa, hvilke Lidelser den menneskelige Natur kan udholde, her meddele et Ud log, idet vi lade Capitainen selv tale. – Slapøver den 28de December 1844. Vor Overreise (afgik den 4de September fra Kjøbenhavn til Jsland) var meget heldig, og fuldførtes i 23 Dage. Den 21de October seilede vi igjen fra Jsland. Efterat have holdt Søen i 4 Uger, og overstaaet mange svære Storme af O., S. og S., vare vi avanceerte til paa 610 29: N. Br. 189 21 L. V. for Greenwich, da vi den 19de November og Morgenen Kl. 5 1/2 fik en Bræksøn agter over, som tog Jollen bort, brækkede Lønningen og Alt væk agter, og slog Roret i Læ, samt brækkede Roerpinden; i det Samme slog Skibet tværs i Søen, vi fik en Styrtes over, som kantrede det, saa at Masterne laae langs med Vandet og tog 4 Mand overbord, af hvilke dog de 3 bleve hængende i Rigningen, men den 4de gik væk. Skibet laae kantret i omtrent 1 1/2 Time. Jmidlertid vare vi komne op paa Skibet og kappede Masterne over Bord. Nu reiste Skibet sig saa meget, at Skandsdækket laae i Vandet." Søen havde taget Storbaaden, Skandsklædningen, 3 faste Lønningsstøtter, og alt hvad der var paa Dækket; Skibet. var halvt fuldt af Vand, saa at Ladningen flød i Rummer, og al vor Proviant, som vi havde i Kahytten, der næsten blev fyldt med Vand, blev enten spoleret eller skyllet bort. Vi pompede, idet vi fik den ene Sø efter den anden over os, i 2 Et De maal, førend vi fik nogenlunde lens. Vi dreve da med Vinden N. og V. i 2 Dage, fik siden Vinden S. og S. med Stormende. Den 25de November havde vi Færøerne i Sigte, men dreve 3 til 4 Mile Nord om dem. Vi havde reist vor Jager bom til Fokkemast og en gammel Mesanbom til Mesanmast, samt anbragt lidt Seil paa dem; men vi kunde ingen Fart faae paa Skibet under Vinden, og dreve for Vind og Veir, N. og No. over. Den 13de December vare vi paa 69 28 N. Br. 39 15 L., fik saa Vinden nordlig og V., og seilede og dreve sydefter indtil vi kom paa 66. 34 N. Br. 70 59. L. O. for Greenwich, hvor vi fik Land at see i Læ, Vinden vestlig med Frost og Snee; vi laae og dreve i 2 Dage, og den anden Dag holdt vi paa Land, for om muligt at frelse Livet, og at bjerge, hvad kunde bjerges, af Skib og Last. Det var den 22de December om Morgenen Kl. 6 at vi holdt paa, og inden det blev Dag havde vi Brændinger og Skjær rundt omkring os, vi holdt saaledes ud 2 til 3 Mile, da en Baad kom imod os, ved hvis Hjælp vi kom til Ankers Kl. 3 imellem nogle Skjær, eftersom vi ikke kunne komme længere for disse og det tilstundende Mørke. Den 24de December (altsaa netop 5 Ugers Dagen siden Skibets Kantring) gjorde Mangel af Havn, Umuligheden at manoeuvrere med Skibet mellem Skiær, eller at blive liggende der, da Vinden gik sydligt, at vi maatte sætte Skibet paa Grund. Skibet er aldeles Vrag; Lasten er bjerget, men Alt fordærvet af Tran og Vand. De Breve, jeg har fra Jsland, kunne ei sendes, da de have været vaade. – Stedet her eren Ø, c. 40 Mile Nord for Trondhjem; den beboes kun af 3 Fiskere, og fra samme er over 3 Mile til det faste Land; et sørgeligt Opholdsted paa denne Aarstid. - Hvad vi 6 Mand have lidt siden Skibet kantrede, lader sig ikke beskrive."